CELEX: 62022CN0328
Language: mt
Date: 2022-05-16 00:00:00
Title: Kawża C-328/22: Rikors ippreżentat fis-16 ta’ Mejju 2022 – Il-Kummissjoni Ewropea vs Ir-Repubblika tas-Slovenja

4.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 257/29
            
         
      Rikors ippreżentat fis-16 ta’ Mejju 2022 – Il-Kummissjoni Ewropea vs Ir-Repubblika tas-Slovenja
      (Kawża C-328/22)
      (2022/C 257/37)
      Lingwa tal-kawża: is-Sloven
      
         Partijiet
      
      
         Rikorrent: Il-Kummissjoni Ewropea (rappreżentanti: B. Rous Demiri, E. Sanfrutos Cano)
      
         Konvenut: Ir-Repubblika tas-Slovenja
      
         Talbiet
      
      
                  1.
               
               
                  tikkonstata li, billi ma installatx sistemi ta’ pajpijiet adegwati għall-ilma urban mormi
                  
                              —
                           
                           
                              konformement mal-Artikolu 4 tad-Direttiva tal-Kunsill 91/271/KEE tal-21 ta’ Mejju 1991 dwar it-trattament ta’ l-ilma urban mormi (1) fl-agglomerazzjonijiet ta’ Kočevje, Trbovlje, Loka u Ljubljana;
                           
                        
                              —
                           
                           
                              konformement mal-Artikolu 5 tad-Direttiva 91/271/KEE fl-agglomerazzjonijiet ta’ Kočevje, Trbovlje, u Loka; u
                           
                        
                              —
                           
                           
                              konformement mal-Artikolu 15 u mal-Anness I(B) u (D) tad-Direttiva 91/271/KEE fl-agglomerazzjonijiet ta’ Ljubljana u Ptuj,
                           
                        ir-Repubblika tas-Slovenja naqset milli twettaq l-obbligi tagħha bis-saħħa tal-Artikoli 4, 5 u 15 kif ukoll tal-Anness I(B) u (D) tad-Direttiva 91/271/KEE.
               
            
                  2.
               
               
                  tikkundanna lir-Repubblika tas-Slovenja għall-ispejjeż.
               
            
         Motivi u argumenti prinċipali
      
      Din il-kawża tikkonċerna l-implimentazzjoni fis-Slovenja tad-Direttiva tal-Kunsill 91/271/KEE tal-21 ta’ Mejju 1991 dwar it-trattament ta’ l-ilma urban mormi. It-tilwima toriġina minn proċedura twila u vasta intiża biex jiġi stabbilit nuqqas ta’ twettiq ta’ obbligi taħt id-dritt tal-Unjoni li ilu jseħħ sa mill-2014 u li fil-kuntest tiegħu l-Kummissjoni stabbilixxiet għadd ta’ ksur.
      Is-suġġett tal-ksur huwa n-nuqqas ta’ konformità mad-Direttiva tal-ilma mormi minn agglomerazzjonijiet u ħarsien inadegwat ta’ skariki mill-impjanti ta’ trattament tal-komuni. In-numru tal-agglomerazzjonijiet li ma humiex konformi nbidel matul il-proċedura peress li, ċertament, ġie rrimedjat ċertu numru ta’ ksur matul dan il-perijodu. Madankollu parti mill-agglomerazzjonijiet għadhom f’qagħda ta’ ksur u dan jagħti lok għar-rikors preżenti.
      
         (1)  ĠU Edizzjoni Speċjali bil-Malti, Kapitolu 15, Vol. 2, p. 26.